

Бања Лука, 2024. година

**ИЗВЈЕШТАЈ О РАДУ ЗА 2023. ГОДИНУ**

**РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА У ОРГАНИМА ВЛАСТИ РЕПУБЛИКЕ СРПСКЕ**

САДРЖАЈ:

[УВОД 2](#_Toc167869251)

[РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА У ОРГАНИМА ВЛАСТИ РЕПУБЛИКЕ СРПСКЕ 3](#_Toc167869252)

[НАЧИН РАДА И НАДЛЕЖНОСТИ КОМИСИЈЕ 3](#_Toc167869253)

[РЕЗУЛТАТИ РАДА 5](#_Toc167869255)

[ПРИКАЗ ПРЕДМЕТА УЗЕТИХ У РАД У 2023. ГОДИНИ 8](#_Toc167869258)

[ИЗМЈЕНА И ДОПУНА ЗАКОНА О СПРЕЧАВАЊУ СУКОБА ИНТЕРЕСА У ОРГАНИМА ВЛАСТИ РЕПУБЛИКЕ СРПСКЕ 15](#_Toc167869259)

[РАД ПО ФИНАНСИЈСКИМ ИЗВЈЕШТАЈИМА 19](#_Toc167869263)

[САСТАНАК ПОДОДБОРА ЗА ПРАВДУ, СЛОБОДУ И БЕЗБЈЕДНОСТ ИЗМЕЂУ ЕУ И БИХ 24](#_Toc167869270)

[ТРАНСПАРЕНТНОСТ 25](#_Toc167869271)

[МИСИЈА И ВИЗИЈА 25](#_Toc167869272)

[ЗАКЉУЧАК 26](#_Toc167869273)

# 

# УВОД

Сходно члану 15. тачка г) Закона о спречавању сукоба интереса у органима власти Републике Српске (у даљем тексту: Закон) обавеза Републичке комисије за утврђивање сукоба интереса у органима власти Републике Српске (у даљем тексту: Комисијa) је да подноси извјештај о свом раду Народној скупштини Републике Српске и јавности најмање једном годишње.

У складу са наведеном обавезом, у наставку се налазе најважније информације везане за рад Комисије у 2023. години.

Извјештај садржи податке о Комисији, надлежностима и начину рада Комисије, резултатима рада у 2023. години, финансијским извјештајима изабраних представника, носилаца извршних функција и савјетника, допунама Закона, транспарентности рада Комисије, мисији и визији....

# РЕПУБЛИЧКА КОМИСИЈА ЗА УТВРЂИВАЊЕ СУКОБА ИНТЕРЕСА У ОРГАНИМА ВЛАСТИ РЕПУБЛИКЕ СРПСКЕ

Комисија је формирана на основу Закона о спречавању сукоба интереса у органима власти Републике Српске.

Предсједника и шест чланова Комисије бира Народна скупштина Републике Српске, на период од четири године, уз могућност поновног избора.

На основу Одлуке о избору предсједника и чланова Републичке комисије за утврђивање сукоба интереса у органима власти Републике Српске, број: 02/1-021-359/21 од 28.04.2021. године („Службени гласник Републике Српске“, број: 41/21) састав Комисије је сљедећи:

1. Обренка Слијепчевић, предсједник,
2. Гранедина Драгојевић, члан,
3. Сандра Вуковић, члан,
4. Војислав Марковић, члан,
5. Гордан Јовановић, члан,
6. Славиша Мркаја, члан,
7. Муниб Карић, члан.

# НАЧИН РАДА И НАДЛЕЖНОСТИ КОМИСИЈЕ

Поступак за утврђивање сукоба интереса проводи Комисија, као независан орган. Комисија има предсједника и шест чланова. Све одлуке Комисија, као колегијални орган, мора донијети већином од укупном броја гласова.

Комисија покреће поступак за утврђивање постојање сукоба интереса по властитој иницијативи или на иницијативу неког физичког или правног лица, коју оцијени основаном. Одлука о покретању поступка доставља се лицу против кога се поступак покреће. Комисија прибавља доказе и утврђује чињенице непосредно или путем другог надлежног органа, те на основу истих доноси одлуку.

На захтјев органа, организације или заинтересованог лица, Комисија ће дати своје мишљење о постојању сукоба интереса прописаног овим законом.

Графикон- Начин рада Комисије

## НАДЛЕЖНОСТИ

Комисија има сљедеће надлежности:

а) дјелује на основу овог закона како би осигурала одговорност и вјеродостојност изабраних представника, носилаца извршних функција и савјетника водећи рачуна о заштити интегритета функција, а не лица које врши ту функцију,

б) доноси упутства, правилнике и правила, те прописује обрасце и организацију регистара ради примјене овог закона,

в) доноси одлуке о томе да ли неко дјеловање или пропуст дјеловања представља кршење овог закона,

г) подноси извјештаје о свом раду Народној скупштини Републике и јавности најмање једном годишње и

д) подноси извјештаје надлежном тужилаштву о сваком случају кршење овог закона које може имати обиљежје кривичног дјела.

# РЕЗУЛТАТИ РАДА

**Републичка комисија за утврђивање сукоба интереса у органима власти Републике Српске у 2023. години узела је у рад 50 предмета.**

Рад на једном предмету још је у току.

**У току 2023. године Комисија је донијела:**

* **26 рјешења (2 рјешења о утврђеном сукобу интереса),**
* **8 закључака,**
* **15 мишљења,**
* **рад на 1 предмету завршен је усвајањем другог акта.**



У табели су наведени званични подаци, с тим да је Комисија одржала сједницу на којој је расправљано о слању опомена за лица из члана 4. Закона о спречавању сукоба интереса у органима власти Републике Српске која нису испунила своју обавезу везану за достављање финансијских извјештаја, али након достављања истих Комисија није даље спроводила поступке.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| АКТА ДОНЕСЕНА У РАДУ КОМИСИЈЕ ОД 2009-2023. ГОДИНЕ: | 2009. | 2010. | 2011. | 2012. | 2013. | 2014. | 2015. | 2016. | 2017. | 2018. | 2019. | 2020. | 2021. | 2022. | 2023. | УКУПНО |
| РЈЕШЕЊЕ | **21** | **33** | **20** | **19** | **28** | **35** | **36** | **38** | **61** | **23** | **6** | **5** | **22** | **30** | **26** | **403** |
| МИШЉЕЊЕ | **29** | **25** | **9** | **9** | **24** | **24** | **13** | **44** | **58** | **18** | **7** | **24** | **43** | **16** | **15** | **358** |
| ЗАКЉУЧАК | **29** | **51** | **25** | **15** | **14** | **24** | **71** | **31** | **34** | **22** | **9** | **3** | **10** | **8** | **8** | **354** |
| ДРУГА АКТА (ОДГОВОР НА ДОПИС, ИНФОРМАЦИЈЕ И СЛ.) | **9** | **27** | **26** | **55** | **43** | **21** | **24** | **6** | **19** | **3** | **12** | **5** | **21** | **1** | **1** | **273** |
| УКУПАН БРОЈ АКАТА: | **88** | **136** | **80** | **98** | **109** | **104** | **144** | **119** | **172** | **66** | **34** | **37** | **96** | **55** | **50** | **1.388** |

## Право на правни лијек

Незадовољна странка има право жалбе, која се путем ове Комисије подноси Комисији за жалбе, такође формиране на основу Закона о спречавању сукоба интереса у органима власти Републике Српске. Жалба се доставља Комисији, која у законском року од 8 (осам) дана прослеђује Комисији за жалбе на даље поступање.

У 2023. години незадовољна странка је у 7 (седам) случајева изјавила жалбу на одлуке ове Комисије.

Незадовољна странка ради заштите својих права, може покренути управни спор пред надлежним судом, по коначности акта Комисије за жалбу.

## Сједнице Комисије

Комисија, као колегијални орган, све одлуке мора донијети на сједницама, већином од укупног броја гласова.

У току 2023. године одржано је 11 сједница.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 2009. | 2010. | 2011. | 2012. | 2013. | 2014. | 2015. | 2016. | 2017. | 2018. | 2019. | 2020. | 2021. | 2022. | 2023. | УКУПНО |
| БРОЈ  СЈЕДНИЦА | **19** | **19** | **18** | **11** | **13** | **19** | **26** | **20** | **21** | **17** | **19** | **13** | **17** | **13** | **11** | **256** |

На број сједница које су одржане на годишњем нивоу свакако утичу различити фактори. У сваком случају Комисија настоји да што ажурније рјешава пристигле предмете. Када је изборна година број упита је знатно већи, самим тим је и одржавање сједница чешће, и уопштено је већи посао пред Комисијом, нарочито и због рада на финансијским обрасцима.

# ПРИКАЗ ПРЕДМЕТА УЗЕТИХ У РАД У 2023. ГОДИНИ

|  |  |  |  |  |  |  |  |
| --- | --- | --- | --- | --- | --- | --- | --- |
|  | |  | |  | | ПРЕДМЕТ | |
| **Р.БР.** | **ПОДНОСИЛАЦ** | | **ПРОТИВ КОГА** | | **БР. ПРЕДМЕТА** | | **РЈЕШЕЊЕ** | | **ЗАКЉУЧАК** | **НЕЗАВРШЕНИ И РАЗЛОГ** | **ОСТАЛО** |
|  |  | |  | |  | |  | |  |  |  |
| 1. | ТИ БиХ | | ЖЕЉКО ВУЧУРЕВИЋ, ОДБОРНИК У СГ ТРЕБИЊЕ | | 02-1965-С/21/22/23, Г.Ј. | | РЈЕШЕЊЕ БРОЈ: 02-1965-С/21/22/23-26, Г.Ј., ОД 20.10.2023. ГОДИНЕ | |  | ЗАВРШЕНО | ИЗЈАВЉЕНА ЖАЛБА, ПРОСЛИЈЕЂЕНА НА НАДЛЕЖНО ПОСТУПАЊЕ. КОМИСИЈА ЗА ЖАЛБЕ ОДБАЦИЛА ЖАЛБУ КАО НЕОСНОВАНУ |
| 2. | АНОНИМАН ПУТЕМ МЕЈЛА | | САША СИМИЋ, ОДБОРНИК У СО БРАТУНАЦ, О.С. | | 02-525-С/22/23,О.С. | | РЈЕШЕЊЕ БРОЈ: 02-525-С/22/23-4,О.С. ОД 22.05.2023. ГОДИНЕ | |  | ЗАВРШЕНО | ИЗЈАВЉЕНА ЖАЛБА ПРОСЛИЈЕЂЕНА НА НАДЛЕЖНО ПОСТУПАЊЕ. КОМИСИЈА ПОНИШТИЛА ПРВОСТЕПЕНО РЈЕШЕЊЕ И УТВРДИЛА ДА СЕ САША СИМИЋ НЕ НАЛАЗИ У СУКОБУ ИНТЕРЕСА |
| 3. | ТИ БиХ | | МИЛОШ БУКЕЈЛОВИЋ, ОДБОРНИК У СГ ДОБОЈ | | 02-1085-С/22/23, О.С. | | РЈЕШЕЊЕ БРОЈ: 02-1085-С/22/23, О.С. ОД 25.04.2023. ГОДИНЕ | |  | ЗАВРШЕНО | ИЗЈАВЉЕНА ЖАЛБА ПРОСЛИЈЕЂЕНА НА НАДЛЕЖНО ПОСТУПАЊЕ. КОМИСИЈА ЗА ЖАЛБЕ ЈЕ ОДБАЦИЛА ЖАЛБУ КАО НЕОСНОВАНУ. ПОКРЕНУТ ЈЕ И УПРАВНИ СПОР ПРЕД ОКРУЖНИМ СУДОМ У БАЊА ЛУЦИ. |
| 4. | АНОНИМАН ПУТЕМ МЕЈЛА | | НЕМАЊА КНЕЖЕВИЋ, ОДБОРНИК У СО КОТОР ВАРОШ | | 02-1154-С-1/22/23,ОС. | | РЈЕШЕЊЕ БРОЈ: 02-1154-С-1/22/23-2,О.С. ОД 01.06.2023. ГОДИНЕ | |  | ЗАВРШЕНО |  |
| 5. | АНОНИМАН ПУТЕМ МЕЈЛА | | ДРАГАН ЗЕЉКОВИЋ, ОДБОРНИК У СО КОТОР ВАРОШ | | 02-1154-С-2/22/23,О.С. | | РЈЕШЕЊЕ БРОЈ: 02-1154-С-2/22/23-2,О.С. ОД 01.06.2023. ГОДИНЕ | |  | ЗАВРШЕНО |  |
| 6. | АНОНИМАН ПУТЕМ МЕЈЛА | | ДРАГАН ПЕЈАКОВИЋ, ОДБОРНИК У СО КОТОР ВАРОШ | | 02-1154-С-3/22/23,О.С. | | РЈЕШЕЊЕ БРОЈ: 02-1154-С-3/22/23-2,О.С. ОД 01.06.2023. ГОДИНЕ | |  | ЗАВРШЕНО |  |
| 7. | АНОНИМАН ПУТЕМ МЕЈЛА | | ГОРАН КУШЉИЋ, ОДБОРНИК У СО КОТОР ВАРОШ | | 02-1154-С-4/22/23-2,О.С. | | РЈЕШЕЊЕ БРОЈ: 02-1154-С-4/22/23-2,О.С. ОД 01.06.2023. ГОДИНЕ | |  | ЗАВРШЕНО |  |
| 8. | АНОНИМАН ПУТЕМ МЕЈЛА | | ВЛАДИМИР БИБИЋ, ОДБОРНИК У СО КОТОР ВАРОШ | | 02-1154-С-5/22/23,О.С. | | РЈЕШЕЊЕ БРОЈ: 02-1154-С-5/22/23-2,О.С. ОД 01.06.2023. ГОДИНЕ | |  | ЗАВРШЕНО |  |
| 9. | АНОНИМАН ПУТЕМ МЕЈЛА | | МИЛАН ВАСИЉЕВИЋ, ОДБОРНИК У СО КОТОР ВАРОШ | | 02-1154-С-6/22/23, О.С. | | РЈЕШЕЊЕ БРОЈ: 02-1154-С-6/22/23-2,О.С. ОД 01.06.2023. ГОДИНЕ | |  | ЗАВРШЕНО |  |
| 10. | АДВОКАТ ДРАГАНА СТАНКОВИЋ | | МИРОСЛАВ КРАЉЕВИЋ. НАЧЕЛНИК ОПШТИНЕ ВЛАСЕНИЦА | | 02-1160-С/22/23,О.С. | | РЈЕШЕЊЕ БРОЈ: 02-1160-С/22/23-14,О.С. ОД 03.08.2023. ГОДИНЕ | |  | ЗАВРШЕНО |  |
| 11 | АНОНИМАН | | ДРАГИЋ ГЛИШИЋ, ОДБОРНИК У СО СРЕБРЕНИЦА | | 02-1189-С/22/23, О.С. | |  | | ЗАКЉУЧАК БРОЈ:02-1189-С/22/23-3,О.С. ОД 01.06.2023. ГОДИНЕ | ЗАВРШЕНО | ИЗЈАВЉЕНА ЖАЛБА ПРОСЛИЈЕЂЕНА НА НАДЛЕЖНО ПОСТУПАЊЕ. КОМИСИЈА ЗА ЖАЛБЕ ПОНИШТИЛА ЗАКЉУЧАК КОМИСИЈЕ ЗА УТВРЂИВАЊЕ СУКОБА ИНТЕРЕСА И ОБУСТАВИЛА ПОСТУПАК ПО СЛУЖБЕНОЈ ДУЖНОСТИ |
| 12. | АНОНИМАН | | ТИФА ЕФЕНДИЋ, ОДБОРНИК У СО СРЕБРЕНИЦА | | 02-1189-С-1/22/23,О.С. | |  | | ЗАКЉУЧАК БРОЈ:02-1189-С-1/22/23-3,О.С. ОД 01.06.2023. ГОДИНЕ | ЗАВРШЕНО | ИЗЈАВЉЕНА ЖАЛБА ПРОСЛИЈЕЂЕНА НА НАДЛЕЖНО ПОСТУПАЊЕ. КОМИСИЈА ЗА ЖАЛБЕ ПОНИШТИЛА ЗАКЉУЧАК КОМИСИЈЕ ЗА УТВРЂИВАЊЕ СУКОБА ИНТЕРЕСА И ОБУСТАВИЛА ПОСТУПАК ПО СЛУЖБЕНОЈ ДУЖНОСТИ |
| 13. | ГОРАН СЕЛАК | | АЛЕКСАНДАР ПЛАЗИНИЋ, ОДБОРНИК У СО КНЕЖЕВО | | 02-44-С/23,О.С. | |  | | ЗАКЉУЧАК БРОЈ: 02-42-С/23-1,О.С.ОД 25.04.2023. ГОДИНЕ | ЗАВРШЕНО |  |
| 14 | ГРУПА ГРАЂАНА ВЛАСЕНИЦА | | АЛЕКСАНДАР КРАЉЕВИЋ, ОДБОРНИК У СО ВЛАСЕНИЦА | | 02-99-С/23,О.С. | | РЈЕШЕЊЕ БРОЈ: 02-99-С/23-3,О.С., ОД 01.06.2023. ГОДИНЕ | |  | ЗАВРШЕНО |  |
| 15 | ГРУПА ГРАЂАНА ВЛАСЕНИЦА | | ГОРАН ЂУРИЋ, ПРЕДСЈЕДНИК СО ВЛАСЕНИЦА | | 02-99-С-1/23, О.С. | | РЈЕШЕЊЕ БРОЈ: 02-99-С-1/23-3,О.С. ОД 01.06.2023. ГОДИНЕ | |  | ЗАВРШЕНО |  |
| 16 | РАДИВОЈЕ ПАВЛОВИЋ | | МОМИР ДРАГАШ | | 02-120-С/23,О.С. | |  | | МИШЉЕЊЕ ДОСТАВЉА СЕ БРОЈ:02-120-С/23-1,О.С, ОД 25.04.2023. ГОДИНЕ | ЗАВРШЕНО |  |
| 17 | ДРАГИША ТАНАЦКОВИЋ | | ЛИЧНО | | 02-121-С/23, О.С. | |  | | МИШЉЕЊЕ ДОСТАВЉА СЕ БРОЈ:02-121-С/23-1,О.С. ОД 25.04.2023. ГОДИНЕ | ЗАВРШЕНО |  |
| 18 | НЕВЕН СТАНИЋ | | ЛИЧНО | | 02-122-С/23,О.С. | |  | | МИШЉЕЊЕДОСТАВЉА СЕ БРОЈ:02-122-С/23-1,О.С. ОД 14.03.2023. ГОДИНЕ | ЗАВРШЕНО |  |
| 19 | ЉУБИША ПЕТРОВИЋ, ГРАДОНАЧЕЛНИК ГРАДА БИЈЕЉИНА | | ДАНИЈЕЛА ЂУКИН, ОДБОРНИК У СГ БИЈЕЉИНА | | 02-129-С/23,О.С. | | РЈЕШЕЊЕ БРОЈ: 02-129-С/23-5,О.С.ОД 03.08.2023. ГОДИНЕ | |  | ЗАВРШЕНО |  |
| 20 | ЉУБИША ПЕТРОВИЋ, ГРАДОНАЧЕЛНИК ГРАДА БИЈЕЉИНА | | ЗЛАТАН ЛАЗАРЕВИЋ, ОДБОРНИК У СГ БИЈЕЉИНА | | 02-129-С-1/23,О.С. | | РЈЕШЕЊЕ БРОЈ: 02-129-С-1/23-5,О.С. ОД 03.08.2023. ГОДИНЕ | |  | ЗАВРШЕНО |  |
| 21 | ЉУБИША ПЕТРОВИЋ, ГРАДОНАЧЕЛНИК ГРАДА БИЈЕЉИНА | | СЛАВИША ВУЈАНОВИЋ, ОДБОРНИК У СГ БИЈЕЉИНА | | 02/129-С-2/23,О.С. | | РЈЕШЕЊЕ БРОЈ: 02-129-С-2/23-5,О.С. ОД 03.08.2023. ГОДИНЕ | |  | ЗАВРШЕНО |  |
| 22 | ЉУБИША ПЕТРОВИЋ, ГРАДОНАЧЕЛНИК ГРАДА БИЈЕЉИНА | | МАРКО ВЛАЧИЋ, ОДБОРНИК У СГ БИЈЕЉИНА | | 02-129-С-3/23,О.С. | | РЈЕШЕЊЕ БРОЈ: 02-129-С-3/23-5,О.С. ОД 03.08.2023. ГОДИНЕ | |  | ЗАВРШЕНО |  |
| 23 | ЉУБИША ПЕТРОВИЋ, ГРАДОНАЧЕЛНИК ГРАДА БИЈЕЉИНА | | МИЛЕНКО ГАЈИЋ, ОДБОРНИК У СГ БИЈЕЉИНА | | 02-129-С-4/23, О.С. | | РЈЕШЕЊЕ БРОЈ: 02-129-С-4/23-5,О.С. ОД 03.08.2023. ГОДИНЕ | |  | ЗАВРШЕНО |  |
| 24 | ВОЈИСЛАВ ГАТАРИЋ, СЕКРЕТАР СО ПРЊАВОР | | УОПШТЕНО | | 02-149-С/23,О.С. | |  | | МИШЉЕЊЕДОСТАВЉА СЕ БРОЈ:02-149-С/23-1,О.С. ОД 25.04.2023. ГОДИНЕ | ЗАВРШЕНО |  |
| 25 | ГРУПА ГРАЂАНА ОПШТИНЕ ТЕСЛИЋ | | ДОБРИЛА ДРИНИЋ, ОДБОРНИК У СО ТЕСЛИЋ | | 02-180-С/22,О.С. | | РЈЕШЕЊЕ БРОЈ: 02-180-С/22/23-9,О.С. ОД 22.05.2023. ГОДИНЕ | |  | ЗАВРШЕНО |  |
| 26 | СЛОБОДАН ПОПАДИЋ, НОВИНАР ЕУРОБЛИЦА И СРПСКАИНФО | | ДРАЖЕН ВРХОВАЦ, НАРОДНИ ПОСЛАНИК У НСРС | | 02-190-С/23,О.С. | |  | | МИШЉЕЊЕ ДОСТАВЉА СЕ БРОЈ.02-190-С/23-1,О.С. ОД 25.04.2023. ГОДИНЕ | ЗАВРШЕНО |  |
| 27 | ИЛИЈА ТАМИНЏИЈА | | ЛИЧНО | | 02-192-С/23,О.С. | |  | | МИШЉЕЊЕДОСТАВЉА СЕ БРОЈ:02-192-С/23-1,О.С. ОД 23.03.2023. ГОДИНЕ | ЗАВРШЕНО |  |
| 28 | МИРКО БУКВИЋ | | БОЈАН СУБОТИЋ, ОДБОРНИК У СО ПРЊАВОР | | 02-196-С-1/23,О.С. | | РЈЕШЕЊЕ БРОЈ: 02-196-С-1/23-3,О.С. ОД 20.10.2023. ГОДИНЕ | |  | ЗАВРШЕНО |  |
| 29 | МИРКО БУКВИЋ | | ДРАГАН РАДИЋ, ОДБОРНИК У СО ПРЊАВОР | | 02-196-С-2/23,О.С. | | РЈЕШЕЊЕ БРОЈ: 02-196-С-2/23-3,О.С. ОД 20.10.2023. ГОДИНЕ | |  | ЗАВРШЕНО |  |
| 30 | АНОНИМАН | | АЛЕКСАНДАР ПЛАЗИНИЋ, ОДБОРНИК У СО КНЕЖЕВО | | 02-207-С/23,О.С. | | РЈЕШЕЊЕ БРОЈ: 02-207-С/23-7,О.С. ОД 10.07.2023. ГОДИНЕ | |  | ЗАВРШЕНО |  |
| 31 | МИРОСЛАВ РИСТАНОВИЋ | | УОПШТЕНО | | 02-214-С/23,О.С. | |  | | МИШЉЕЊЕДОСТАВЉА СЕ БРОЈ:02-214-С/23-1,О.С. ОД 25.04.2023. ГОДИНЕ | ЗАВРШЕНО |  |
| 32 | МИРКО СИМОВИЋ | | САВИЋ ДРАГИША | | 02-224-С/23,О.С. | |  | | МИШЉЕЊЕ БРОЈ:02-224-С/23-1,О.С. ОД 25.04.2023. ГОДИНЕ | ЗАВРШЕНО |  |
| 33 | ТИ БиХ | | СЛОБОДАН ЖУПЉАНИН, САВЈЕТНИК ПРЕДСЈЕДНИКА РЕПУБЛИКЕ СРПСКЕ | | 02-226-С/23, О.С. | | РЈЕШЕЊЕ БРОЈ: 02-226-С/23-15,О.С. ОД 27.12.2023. ГОДИНЕ | | ЗАКЉУЧАК БРОЈ:02-226-С/23-1,О.С. ОД 10.07.2023. ГОДИНЕ |  | ИЗЈАВЉЕНА ЖАЛБА ПРОСЛИЈЕЂЕНА НА НАДЛЕЖНО ПОСТУПАЊЕ. КОМИСИЈА ЗА ЖАЛБЕ УВАЖИЛА ЖАЛБУ И ПРЕДМЕТ ВРАТИЛА НА ПОНОВНИ ПОСТУПАК. |
| 34 | АНОНИМАН | | МИРОСЛАВ НИКОЛИЋ,ОДБОРНИК У СО ВЛАСЕНИЦА | | 02-230-С/23,О.С. | |  | | МИШЉЕЊЕ ДОСТАВЉА СЕ БРОЈ:02-230-С/23-1,О.С. ОД 01.06.2023. ГОДИНЕ | ЗАВРШЕНО |  |
| 35 | НЕБОЈША ТОДИЋ | | ШАРЧЕВИЋ ГОРАН, ОДБОРНИК У СГ ПРЊАВОР | | 02-369-С/23,О.С. | |  | | МИШЉЕЊЕ ДОСТАВЉА СЕ БРОЈ:02-369-С/23-1,О.С. ОД 03.08.2023. ГОДИНЕ | ЗАВРШЕНО |  |
| 36 | ТИ БиХ | | МИЛАН ТЕГЕЛТИЈА, САВЈЕТНИК ПРЕДСЈЕДНИКА РЕПУБЛИКЕ СРПСКЕ | | 02-302-С/23,О.С. | |  | | ЗАКЉУЧАК БРОЈ:02-302-С/23-1,О.С. ОД 20.10.2023. ГОДИНЕ | РАД НА ПРЕДМЕТУ СЕ НАСТАВЉА | ИЗЈАВЉЕНА ЖАЛБА ПРОСЛИЈЕЂЕНА НА НАДЛЕЖНО ПОСТУПАЊЕ. КОМИСИЈА ЗА ЖАЛБЕ ПОНИШТИЛА ОДЛУКУ КОМИСИЈЕ ЗА УТВРЂИВАЊЕ СУКОБА ИНТЕРЕСА И ВРАТИЛА ПРЕДМЕТ НА ПОНОВНИ ПОСТУПАК И ОДЛУЧИВАЊЕ |
| 37 | МИРКО СИМОВИЋ | | СЕФЕР ВЕСЕЛИН | | 02-282-С/23,О.С. | |  | | МИШЉЕЊЕ ДОСТАВЉА СЕ БРОЈ:02-282-С/23-1,О.С. ОД 22.05.2023. ГОДИНЕ | ЗАВРШЕНО |  |
| 38 | МИРКО СИМОВИЋ | | КАЈЕВИЋ СРЂАН | | 02-281-С/23,О.С. | |  | | МИШЉЕЊЕ ДОСТАВЉА СЕ БРОЈ:02-281-С/23-1,О.С. ОД 22.05.2023. ГОДИНЕ | ЗАВРШЕНО |  |
| 39 | КОМИСИЈА ПО СЛУЖБЕНОЈ ДУЖНОСТИ | | ДРАЖЕН ВРХОВАЦ, ПОСЛАНИК У НСРС | | 02-255-С/23,О.С. | | РЈЕШЕЊЕ БРОЈ: 02-255-С/23-2,О.С. ОД 01.06.2023. ГОДИНЕ | |  | ЗАВРШЕНО |  |
| 40 | ПРЕДСЈЕДНИК КЛУБА ОДБОРНИКА СНСД ХАН ПИЈЕСАК | | ЂЕРИЋ ДУШКО, ОДБОРНИК У СО ХАН ПИЈЕСАК | | 02-236-С/23,О.С. | |  | | ЗАКЉУЧАК БРОЈ:02-236-С/23-1,О.С. ОД 10.07.2023. ГОДИНЕ | ЗАВРШЕНО |  |
| 41 | ПРЕДСЈЕДНИК КЛУБА ОДБОРНИКА СНСД ХАН ПИЈЕСАК | | ЛАПЧЕВИЋ ДРАГАН, ОДБОРНИК У СО ХАН ПИЈЕСАК | | 02-236-С-1/23,О.С. | |  | | ЗАКЉУЧАКБРОЈ:02-236-С-1/23-1,О.С. ОД 10.07.2023. ГОДИНЕ | ЗАВРШЕНО |  |
| 42 | СЛАВЕНКО РИСТИЋ | | ЛИЧНО | | 02-239-С/23,О.С. | |  | | МИШЉЕЊЕДОСТАВЉА СЕ БРОЈ.02-239-С/23-1,О.С. ОД 25.04.2023. ГОДИНЕ | ЗАВРШЕНО |  |
| 43 | РАДОМИР ДР ПАВЛОВИЋ, ПРЕДСЈЕДНИК ОО СНСД СРЕБРЕНИЦА | | МИРОСЛАВ ГРУЈИЧИЋ, ОДБОРНИК У СО СРЕБРЕНИЦА | | 02-439-С/23,О.С. | | РЈЕШЕЊЕ БРОЈ: 02-439-С/23-12,О.С. ОД 27.12.2023. ГОДИНЕ | |  |  |  |
| 44 | РАДОМИР ДР ПАВЛОВИЋ, ПРЕДСЈЕДНИК ОО СНСД СРЕБРЕНИЦА | | ДРАГАН ЈАЊИЋ, ОДБОРНИК У СО СРЕБРЕНИЦА | | 02-439-С-1/23,О.С. | |  | | ЗАКЉУЧАК БРОЈ:02-439-С-1/23-1,О.С. ОД 20.10.2023. ГОДИНЕ | ЗАВРШЕНО |  |
| 45 | ТИ БИХ | | РАНКО БОШЊАК, ОДБОРНИК У СГ ТРЕБИЊЕ | | 02-447-С/23,О.С. | | РЈЕШЕЊЕ БРОЈ: 02-447-С/23-4,О.С.ОД 27.12.2023. | |  |  |  |
| 46 | АНОНИМНО | | НЕДЕЉКО МИЛАДИНОВИЋ,ОДБОРНИК У СО БРАТУНАЦ | | 02-500-С/22/23,ОС. | | РЈЕШЕЊЕ БРОЈ: 02-500-С/22/23-6,О.С ОД 25.04.2023. ГОДИНЕ | |  | ЗАВРШЕНО |  |
| 47 | РАМИЗ САЛКИЋ, НАРОДНИ ПОСЛАНИК У НСРС | | ЛИЧНО | | 02-555-С/23,О.С. | |  | | МИШЉЕЊЕДОСТАВЉА СЕ БРОЈ:02-555-С/23-1,О.С. | ЗАВРШЕНО |  |
| 49 | ФРАЊО РОВЕР, ПРЕДСЈЕДНИК САВЕЗА НАЦИОНАЛНИХ МАЊИНА РС | | УОПШТЕНО | | 02-578-С/23,О.С. | |  | | ОДГОВОР НА УПИТ, ДОСТАВЉА СЕ БРОЈ.02-578-С/23-1,О.С ОД 20.10.2023. ГОДИНЕ | ЗАВРШЕНО |  |
| 50 | ДАМЈАН ШКИПИНА, ПОСЛАНИК У НСРС | | ЛИЧНО | | 02-620-С/23,О.С. | |  | | МИШЉЕЊЕДОСТАВЉА СЕ БРОЈ:02-620-С/23-1,О.С ОД 03.11.2023. ГОДИНЕ | ЗАВРШЕНО |  |

У претходној табели се налази приказ предмета узетих у рад у 2023. години. Садржани су подаци о подносиоцу иницијативе, акту којим је окончана рад на предмету, као и подаци да ли је било жалбе и како је она завршена.

Сходно члану 16. став 4. Закона о спречавању сукоба интереса у органима власти Републике Српске, Комисија је дужна на захтјев органа, организације или заинтересованог лица дати мишљење о постојању сукоба интереса у конкретном случају. У 2023. години Комисија је донијела 15 мишљења.

Од 34 покренута поступка, 26 је завршено усвајањем рјешења, а у 8 случајева закључка.

На веб страници Комисије, у одјељку сједнице, налазе се све одлуке из 2023. године, као и одлуке из претходних година.

# ИЗМЈЕНА И ДОПУНА ЗАКОНА О СПРЕЧАВАЊУ СУКОБА ИНТЕРЕСА У ОРГАНИМА ВЛАСТИ РЕПУБЛИКЕ СРПСКЕ

На 5. редовној сједници Народне скупштине Републике Српске, усвојене су допуне Закона о спречавања сукоба интереса у органима власти Републике Српске („Службени гласник Републике Српске“, број: 90/23).

Наведене допуне су везане за члан 8. Закона – *Забрана у односу на удружења и фондације,* те члан сада гласи:

„ 1) Изабрани представници, носиоци извршних функција и савјетници не могу бити чланови органа, предсједници или директори удружења или фондација која се финансирају из буџета Републике или јединице локалне самоуправе у укупном годишњем износу већем од 100.000 КМ.

2) Забрана из става 1. овог члана не односи се на чланство у органу Фонда солидарности за обнову Републике Српске, нити на чланове органа, предсједнике или директоре удружења или фондација, који за те послове не примају накнаду“.

**Након ступања на снагу Комисија дјелује на основу наведених допуна Закона, док се одредба не може примјењивати на случајеве који су десили прије ступања допуна на снагу јер би се радило о ретроактивној примјени Закона.**

## Рад на Закону

Комисија је у претходним извјештајима детаљно објаснила о раду на новом закону, као и да је Радна група, формирана у оквиру Пројекта подршке Влади Федерације БиХ и Влади Републике Српске коју финансира Влада Велике Британије, сачинила радну верзију. Задњи извјештај везан за закон је предат Пројекту, на посљедњем састанку дана 10.06.2019. године.

Такође, Комисија је указивала на одређене недостатке или потребу прецизнијег регулисања одређених одредаба Закона.

Највећи проблем свакако јесте везан за **прекршајне санкције**, те у наставку због изузетног значаја ове области наводимо поново кратак преглед најважнијих дијелова.

**Поступак за примјену санкција у вези са кршењем овог закона може се покренути у року од двије године од кршења Закона и мора се завршити у року од једне године од дана покретања поступка. Комисија је изричито овлашћена да: 1) проводи поступак за утврђивање сукоба интереса, 2) дјелује искључиво на основу овог закона и 3) доноси одлуку да ли је дошло до кршења овог закона. Дакле, законодавац није прописао надлежност Комисије за изрицање санкција, нити је уопште генерално прописао ко је надлежан за изрицање санкција.**

Члан 19. Закона једини говори о санкцијама и прописује их. Потпуно је нејасна природа ових санкција, надлежност за њихово изрицање, поступак у којем се изричу... Једино што можемо закључити из реченице „Новчаном казном у износу од 500 до 1.500 КМ казниће се за прекршај...“ јесте да законодавац таксативно наведене повреде овог закона третира као прекршаје, те да је сходно томе једина изричито прописана санкција (новчана казна), уствари прекршајна санкција.

У прилог овој тврдњи (иако опет не директно и јасно, већ посредно) је и одредба члана 21. у којој се спомиње „поступак за примјену санкција у вези са кршењем овог закона“, из које се може наслутити да је то неки посебан поступак у којем се изриче санкција, а не поступак прописан овим законом.

\*Због бољег разумијевања, споменућемо како је ово питање регулисано у држави окружења.

Дакле, хрватски Закон о спрјечавању сукоба интереса јасно прави разлику између 2 система санкција. Прве су санкције које су таксативно наведене (1.опомена; 2.обустава исплате дијела нето мјесечне плаће, 3.јавно објављивање одлука Повјеренства) и изричито је прописана надлежност Повјеренства за њихово изрицање, те су тако везане за сам поступак који води Повјеренство. Овдје нема простора сумњи и недоумици, јер Закон јасно прописује кршењем којих одредби долази до сукоба интереса, јасно прописује поступак који Повјеренство води како би утврдило да ли је дошло до повреде Закона и сукоба интереса, те јасно прописује које санкције се изричу за повреду којих одредаба Закона и да их изриче Повјеренство у прописаном поступку.

Друга врста санкција су стављене у главу „ПРЕКРШАЈНЕ ОДРЕДБЕ“ и на тај начин јасно их раздвајајући од поменутих санкција. Новчана казна у распону је прописана као једина санкција и наведено је повреда којих одредби Закона је окарактерисана као прекршај. У Закону нема говора о поступку њиховог изрицања, нити ко је надлежан за њихово изрицање, те је јасно да оне чине систем прекршаја и прекршајних санкција, за које су детаљније процедуре прописане у Закону о прекршајима.

Слично као хрватски закон, српски Закон о спречавању корупције исто прави разлику између санкција које изриче Агенција у поступку (које су у овом закону назване мјере) и прекршајних одредаба. Овдје је закон још јаснији и прецизнији, јер у прописаним надлежностима Агенције прописује да Агенција „подноси захтјеве за покретање прекршајног поступка“, а касније наводи које су то повреде закона прекршаји и за њих прописане прекршајне санкције.

## Може ли Комисија уопште да изриче санкције

Законодавац је пропустио да уреди ово питање, те није оставио у надлежности Комисије изрицање било каквих санкција, осим утврђивања да ли је дошло до повреде закона и сукоба интереса или не. Прописане су само прекршајне санкције, а изостављене директне санкције Комисије, како је то урађено у законима у Србији и Хрватској. Међутим, Комисији је на основу Закона о спречавању сукоба интереса у органима власти РС, ипак остављена одређена могућност санкционисања:

**Члан 18.**

Обавеза провођења поступка престанка мандата

Ако изабрани представник, носилац извршне власти или савјетник у року од 30 дана од дана достављања коначног рјешења из члана 17. овог закона, не ријеши сукоб интереса, Комисија ће, у наредном року од 30 дана, коначно рјешење о утврђивању сукоба интереса доставити надлежном органу.

**Члан 20.**

Неподобност за кандидовање

Ако изабрани представник, носилац извршне власти или савјетник, одбије да ријеши сукоб интереса у року од 30 дана од дана достављања коначног рјешења о утврђивању сукоба интереса, сматра се неподобним за кандидовање на било коју непосредно или посредно изабрану функцију, у периоду од четири (4) године након доношења коначног рјешења из члана 17. овог закона.

## Закључак:

Можемо констатовати да је закон пропустио да овласти Комисију да изриче санкције по Закону о спречавању сукоба интереса у органима власти Републике Српске. Приликом прописивања санкција, уношењем одредбе „казниће се за прекршај“, законодавац је искључио овај поступак из надлежности Комисије, те га сврстао у систем прекршајног права који регулише Закон о прекршајима РС. Тиме је Комисија лишена могућности санкционисања, као што нпр. имају надлежна тијела за сукоб интереса у окружењу, иако и у тамошњим законима постоје прекршајне санкције и успостављен је и паралелни прекршајни поступак кажњавања. Ипак, требало би примијенити одредбе члана 18. и 20. које у одређеним случајевима говоре о успостављању одређених обавеза за јавне функционере, те санкција које ће наступити ако функционери не испуне те обавезе у одређеном року.

# 

# РАД ПО ФИНАНСИЈСКИМ ИЗВЈЕШТАЈИМА

Чланом 12. Закона о спречавању сукоба интереса у органима Републике Српске прописано је да:

1. **Изабрани представници, носиоци извршних функција и савјетници дужни су достављати редовне финансијске извјештаје, како је предвиђено законом и прописима Комисије.**
2. **Комисија ће посебним актом уредити начин контроле финансијског извјештаја из става 1. овог члана.**

Правилима Републичке комисије за утврђивање сукоба интереса у органима власти Републике Српске („Службени гласник Републике Српске“, бр. 12/21) (у даљем тексту: Правила) прецизније је регулисана ова област. Комисија је финансијски образац израдила сходно одредбама Закона о спречавању сукоба интереса у органима власти Републике Српске.

Обавеза изабраних представника, носилаца извршних функција и савјетника је да редовно достављају финансијске извјештаје и то три мјесеца након преузимања мандата и три мјесеца након истека мандата, без позива Комисије, као и сваки пут на позив Комисије.

Изабрани представници, носиоци извршних функција и савјетници попуњавају и својеручним потписом обрасца под личном, моралном, материјалном и кривичном одговорношћу потврђују његову тачност.

Комисија сходно својим надлежностима провјерава достављене финансијске извјештаје, тј. утврђује да ли постоји неспојивост функција прописаних законом и уколико је то случај доноси одлуку о покретању поступка. Самом провјером стицања имовине Комисија се не бави, јер то није у њеној надлежности.

У 2023. години Комисија је запримила 408 финансијских извјештаја.

Република Српска, Бања Лука

***На основу члана 12. Закона о спречавању сукоба интереса у органима власти Републике Српске („Службени гласник Републике Српске“, број: 73/08, 52/14, у даљем тексту: Закон), подносим***

ФИНАНСИЈСКИ ИЗВЈЕШТАЈ ИЗАБРАНИХ ПРЕДСТАВНИКА,

НОСИЛАЦА ИЗВРШНИХ ФУНКЦИЈА И САВЈЕТНИКА

***(члан 4. Закона)***

# општи подаци

|  |  |
| --- | --- |
| **1.1 Име и презиме:** |  |
| **1.2 ЈМБГ** |  |
| **1.3 Број личне карте** |  |
| **1.4 Адреса:** |  |
| **1.5 Функција (према члану 4. Закона)** |  |
| **1.6 Друга јавна функција (именована или постављена)** |  |

# НАКНАДЕ

|  |  |
| --- | --- |
| **2.1 Члан органа привредног друштва према Закону о привредним друштвима-мјесечна накнада[[1]](#footnote-1):** |  |
| **2.2 Члан органа јавног предузећа према Закону о јавним предузећима- мјесечна накнада[[2]](#footnote-2):** |  |
| **2.3 Члан органа, удружења и фондација према Закону о удружењима и фондацијама-мјесечна накнада[[3]](#footnote-3):** |  |

# Имовина

|  |  |
| --- | --- |
| **3.1 Непокретна имовина-по врсти, мјесту и процјењеној или тржишној вриједности, ако је позната тржишна вриједност:** |  |
| **3.2 Покретна имовина-по врсти и процјењеној или тржишној вриједности, ако је позната тржишна вриједност:** |  |

# остало

|  |  |
| --- | --- |
| **4.1 Власништво у привредном друштву[[4]](#footnote-4):**  **(акције у акционарским друштвима; удјели у друштвима са ограниченом одговорношћу)** |  |
| **4.2 Мјесечна плата, назив радног мјеста и назив привредног друштва или институције према запослењу** |  |
| **4.3 Годишњи приход од пољопривреде и других дјелатности:** |  |
| **4.4 Остали приходи (одборничка накнада, накнада посланика без заснивања радног односа, накнаде остварене ван радног односа, приходи од издавања непокретне имовине и сва друга примања у новчаној или другој вриједности)** |  |

# Прилози

Финансијски извјештаји за сроднике. Извјештај поднијети за сваког сродника из члана 4. Закона, брачног или ванбрачног друга, дјете, усвојиоца, усвојеника, дијете брачног друга( пасторак/пасторка), невезано за брачни статус сродника јер Закон третира само сродство

|  |  |  |  |
| --- | --- | --- | --- |
| 1. |  | **5.** |  |
| 2. |  | 6. |  |
| 3. |  | 7. |  |
| 4. |  | 8. |  |

# ПОТПИС

**ПОД ПУНОМ ЛИЧНОМ, МОРАЛНОМ, МАТЕРИЈАЛНОМ И КРИВИЧНОМ ОДГОВРНОШЋУ ДАЈЕМ ГОРЕ ТРАЖЕНЕ ПОДАТКЕ, ТЕ СВОЈЕРУЧНИМ ПОТПИСОМ ПОТВРЂУЈЕМ И ЊИХОВУ ТАЧНОСТ.**

|  |  |
| --- | --- |
| **Потпис лица:** |  |
| **Датум и мјесто подношења финансијског извјештаја:** |  |

Попуњен захтјев је неопходно доставити у материјалном облику са потписом лица на адресу Комисије за утврђивање сукоба интереса у органима власти републике српске (трг јасеновачких жртава БРОЈ 4, 78 000 Бања Лука).

СВЕ ЕВЕНТУАЛНЕ ДОДАТНЕ ИНФОРМАЦИЈЕ И ПОЈАШЊЕЊА, КОЈА СМАТРАТЕ ПОТРЕБНИМ, А ВЕЗАНИМ ЗА ОВАЈ ОБРАЗАЦ, МОЖЕТЕ НАВЕСТИ НА ПОСЕБНОМ ПРАЗНОМ ЛИСТУ У ПРИЛОГУ, КОЈЕГ ТАКОЂЕ ПОТПИСУЈЕТЕ **ПОД ПУНОМ ЛИЧНОМ, МОРАЛНОМ, МАТЕРИЈАЛНОМ И КРИВИЧНОМ ОДГОВРНОШЋУ:**

**ПОД ПУНОМ ЛИЧНОМ, МОРАЛНОМ, МАТЕРИЈАЛНОМ И КРИВИЧНОМ ОДГОВРНОШЋУ ДАЈЕМ ГОРЕ ТРАЖЕНЕ ПОДАТКЕ, ТЕ СВОЈЕРУЧНИМ ПОТПИСОМ ПОТВРЂУЈЕМ И ЊИХОВУ ТАЧНОСТ.**

|  |  |
| --- | --- |
| **Потпис лица:** |  |
| **Датум и мјесто подношења финансијског извјештаја:** |  |

# 

# САСТАНАК ПОДОДБОРА ЗА ПРАВДУ, СЛОБОДУ И БЕЗБЈЕДНОСТ ИЗМЕЂУ ЕУ И БИХ

Седми састанак Пододбора за правду, слободу и безбједност у оквиру Споразума о стабилизацији и придруживању између ЕУ и БиХ, одржан је 6. и 7. децембра 2023. године путем видеоконференције.

Једна од тачака дневног реда била је и Политика борбе против корупције.

На самом састанку предсједница је презентовала све информације о функционисању Републичке комисије за утврђивање сукоба интереса у органима власти Републике Српске, као и о постојећем Закону о спречавању сукоба интереса у органима власти Републике Српске.



# 

# ТРАНСПАРЕНТНОСТ

У 2023. години израђена је нова, савременија страница Комисије, прилагођена и мобилним уређајима, са новом једноставнијом структуром и са директним приказом комплетних докумената.

Све одлуке усвојене на сједницама, Комисија редовно објављује на страници <https://www.sukobinteresa-rs.org/> као и све битне информације везане за рад Комисије. Такође, одлуке другостепеног органа се налазе на сајту Комисије.

Комисија води посебну евиденцију (ИТ уписник) о комуникацији са представницима медија. У току 2023. године било је 6 (шест) обраћања према Комисији на које су дати прецизни и јасни одговори.

# МИСИЈА И ВИЗИЈА

**Мисија** овог органа је, као и до сада, ажурно рјешавање свих предмета, те старање да ниједан предмет не уђе у фазу застаре.

**Визија** Комисије је да својим радом утиче на демократске процесе и поштивање прописа и етике у дијелу који је овој Комисији повјерен Законом.

# 

# ЗАКЉУЧАК

Мисија Републичке комисије за утврђивање сукоба интереса у органима власти Републике Српске је да ажурно рјешава све предмете по реду пријема, сходно Закону о спречавању сукоба интереса у органима власти Републике Српске, другим релевантним законима и интерним актима усвојеним од стране Комисије.

Циљ који се жели постићи јесте да сваки функционер поштује првенствено принципе наведене у члану 3. Закона о спречавању сукоба интереса у органима власти Републике Српске, тј. да савјесно и одговорно обавља јавну функцију, те да јавни интерес увијек ставља изнад приватног.

У сарадњи са другим органима, Комисија активно учествује и у другим облицима борбе против корупције.

С поштовањем,

ПРЕДСЈЕДНИЦА КОМИСИЈЕ

Обренка Слијепчевић

1. појединачна, члан 6. Закона [↑](#footnote-ref-1)
2. појединачна, члан 5. Закона [↑](#footnote-ref-2)
3. појединачна, члан 8. Закона [↑](#footnote-ref-3)
4. члан 6. Закона [↑](#footnote-ref-4)